CELEX: 32020D1714
Language: ro
Date: 2020-11-16 00:00:00
Title: Decizia de punere în aplicare (UE) 2020/1714 a Comisiei din 16 noiembrie 2020 de modificare a Deciziei de punere în aplicare (UE) 2019/1119 în ceea ce privește metodologia de încercare pentru anumite autoturisme electrice hibride fără sursă de alimentare externă și pentru a ține seama de utilizarea combustibililor alternativi, precum și a Deciziei de punere în aplicare (UE) 2020/1339 în ceea ce privește lămpile de poziție spate (Text cu relevanță pentru SEE)

17.11.2020   
               
               
                  RO
               
               
                  Jurnalul Oficial al Uniunii Europene
               
               
                  L 384/9
               
            
         DECIZIA DE PUNERE ÎN APLICARE (UE) 2020/1714 A COMISIEI
         din 16 noiembrie 2020
         de modificare a Deciziei de punere în aplicare (UE) 2019/1119 în ceea ce privește metodologia de încercare pentru anumite autoturisme electrice hibride fără sursă de alimentare externă și pentru a ține seama de utilizarea combustibililor alternativi, precum și a Deciziei de punere în aplicare (UE) 2020/1339 în ceea ce privește lămpile de poziție spate
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2019/631 al Parlamentului European și al Consiliului din 17 aprilie 2019 de stabilire a standardelor de performanță privind emisiile de CO2 pentru autoturismele noi și pentru vehiculele utilitare ușoare noi și de abrogare a Regulamentelor (CE) nr. 443/2009 și (UE) nr. 510/2011 (1), în special articolul 11 alineatul (4),
         întrucât:
         
                     (1)
                  
                  
                     La 7 februarie 2020, producătorii Audi AG, Bayerische Motoren Werke AG, DaimleAr AG, FCA Italy S.p.A, Ford-Werke GmbH, Honda Motor Europe Ltd, Hyundai Motor Europe Technical Center GmbH, Jaguar Land Rover Ltd, OPEL Automobile GmbH-PSA, Automobiles Citroën, Automobiles Peugeot, PSA Automobiles SA, Renault, Škoda Auto a.s, Toyota Motor Europe și Volkswagen Nutzfahrzeuge au depus împreună o cerere (denumită în continuare „prima cerere”), în temeiul articolului 12a din Regulamentul de punere în aplicare (UE) nr. 725/2011 al Comisiei (2), privind modificarea Deciziei de punere în aplicare (UE) 2019/1119 a Comisiei (3) în vederea schimbării metodologiei de încercare pentru anumite vehicule electrice hibride fără sursă de alimentare externă (NOVC-HEV) din categoria M1.
                  
               
                     (2)
                  
                  
                     La 21 aprilie 2020, producătorii FCA Italy S.p.A, Jaguar Land Rover Ltd., OPEL Automobile GmbH-PSA, Automobiles Citroën, Automobiles Peugeot, PSA Automobiles SA, Renault, Škoda Auto a.s și Ford-Werke GmbH au depus în comun o cerere (denumită în continuare „a doua cerere”), în temeiul articolului 12a din Regulamentul de punere în aplicare (UE) nr. 725/2011, de modificare a Deciziei de punere în aplicare (UE) 2019/1119 pentru a ține seama de utilizarea gazului petrolier lichefiat (GPL), a gazului natural comprimat (GNC) și a etanolului (E85).
                  
               
                     (3)
                  
                  
                     Comisia a evaluat ambele cereri în conformitate cu articolul 11 din Regulamentul (UE) 2019/631, cu Regulamentul de punere în aplicare (UE) nr. 725/2011, precum și cu Orientările tehnice pentru elaborarea cererilor de aprobare a tehnologiilor inovatoare în temeiul Regulamentului (CE) nr. 443/2009 și al Regulamentului (UE) nr. 510/2011 (versiunea din iulie 2018 – V2) (4).
                  
               
                     (4)
                  
                  
                     În prima cerere se solicită modificarea metodologiei de încercare stabilite în anexa la Decizia de punere în aplicare (UE) 2019/1119, astfel încât condițiile de încercare pentru autoturismele cu motor cu ardere internă să se aplice vehiculelor de tip NOVC-HEV pentru care pot fi utilizate valorile măsurate necorectate ale consumului de combustibil și emisiilor de CO2 în conformitate cu punctul 1.1.4 din apendicele 2 la subanexa 8 a anexei XXI la Regulamentul (UE) 2017/1151 al Comisiei (5).
                  
               
                     (5)
                  
                  
                     În sprijinul cererii lor, solicitanții au furnizat dovezi care arată că, din cauza gradului scăzut de electrificare a categoriei specifice de vehicule de tip NOVC-HEV în cauză, nu se poate determina un factor de corecție semnificativ din punct de vedere statistic pentru CO2, astfel cum se menționează la punctul 4.1.2 din anexa la Decizia de punere în aplicare (UE) 2019/1119.
                  
               
                     (6)
                  
                  
                     Având în vedere argumentele prezentate, din cauza gradului scăzut de electrificare, vehiculele de tip NOVC-HEV pentru care valorile necorectate ale consumului de combustibil și ale emisiilor de CO2 pot fi utilizate în conformitate cu punctul 1.1.4 din apendicele 2 la subanexa 8 a anexei XXI la Regulamentul (UE) 2017/1151 ar trebui, în scopul calculării reducerilor de emisii de CO2 ale tehnologiei inovatoare în cauză, să fie considerate echivalente cu vehiculele cu motor cu ardere internă. Prin urmare, condițiile de încercare pentru autoturismele cu motor cu ardere internă, prevăzute în anexa la Decizia de punere în aplicare (UE) 2019/1119, ar trebui să se aplice acestei categorii specifice de vehicule de tip NOVC-HEV. Metodologia de încercare pentru alte vehicule de tip NOVC-HEV ar trebui să rămână neschimbată.
                  
               
                     (7)
                  
                  
                     În ceea ce privește a doua cerere, este justificat să se clarifice metodologia de încercare prin adăugarea factorilor de conversie pentru carburant și de consum energetic pentru carburanții GPL și GNC. Având în vedere disponibilitatea limitată a E85 pe piața Uniunii în ansamblul său, nu se consideră însă justificat să se facă distincție între acest combustibil și benzină atunci când se aplică metodologia de încercare.
                  
               
                     (8)
                  
                  
                     Ținând seama de noile informații privind factorii de utilizare pentru lămpile în unghi pentru viraje și lămpile statice pentru viraje, este oportun să se înlocuiască factorii de utilizare existenți prevăzuți în Decizia de punere în aplicare (UE) 2019/1119 cu factorii mai prudenți prevăzuți în Decizia de punere în aplicare (UE) 2020/1339 a Comisiei (6).
                  
               
                     (9)
                  
                  
                     Pentru a asigura securitatea juridică, ar trebui ca, pentru o anumită perioadă, producătorii să poată depune la autoritățile de omologare de tip cereri de certificare a reducerilor de emisii de CO2 în conformitate cu Decizia de punere în aplicare (UE) 2019/1119, în versiunea sa din 28 iunie 2019. Modificările prevăzute în prezenta decizie nu afectează valabilitatea certificărilor acordate în temeiul Deciziei de punere în aplicare (UE) 2019/1119 în versiunea respectivă.
                  
               
                     (10)
                  
                  
                     În cererea care a fost aprobată prin Decizia de punere în aplicare (UE) 2020/1339, s-au furnizat elemente care demonstrează că utilizarea de LED-uri eficiente în lămpile de poziție spate nu depășește pragul de pătrundere pe piață menționat la articolul 2 alineatul (2) litera (a) din Regulamentul de punere în aplicare (UE) nr. 427/2014 al Comisiei (7), deci aceste lămpi ar fi trebuit să fie incluse în domeniul de aplicare al Deciziei de punere în aplicare (UE) 2020/1339. Prin urmare, este necesar să se modifice decizia respectivă pentru a include lămpile de poziție spate.
                  
               
                     (11)
                  
                  
                     Dat fiind că reducerile de emisii de CO2 certificate în temeiul Deciziei de punere în aplicare (UE) 2019/1119 pot fi luate în considerare pentru calcularea mediei emisiilor specifice ale unui producător începând cu anul calendaristic 2021, prezenta decizie ar trebui să intre în vigoare imediat.
                  
               
                     (12)
                  
                  
                     Prin urmare, Deciziile de punere în aplicare (UE) 2019/1119 și (UE) 2020/1339 ar trebui modificate în consecință,
                  
               ADOPTĂ PREZENTA DECIZIE:
         
            Articolul 1
            Modificări ale Deciziei de punere în aplicare (UE) 2019/1119
            Decizia de punere în aplicare (UE) 2019/1119 se modifică după cum urmează:
            
                        1.
                     
                     
                        La articolul 4, se introduce următorul alineat (2a):
                        
                                    „(2a)
                                 
                                 
                                    În cazul în care tehnologia inovatoare este montată pe un vehicul bicombustibil sau multicombustibil, autoritatea de omologare înregistrează reducerea emisiilor de CO2 după cum urmează:
                                    
                                                (a)
                                             
                                             
                                                pentru un vehicul bicombustibil care utilizează benzină și combustibili gazoși, valoarea reducerii emisiilor de CO2 care corespunde GPL sau GNC;
                                             
                                          
                                                (b)
                                             
                                             
                                                pentru un vehicul multicombustibil care utilizează benzină și E85, valoarea reducerii emisiilor de CO2 care corespunde benzinei.”
                                             
                                          
                              
                  
                        2.
                     
                     
                        Articolul 5 se înlocuiește cu următorul text:
                        
                           „Articolul 5
                           Perioada de tranziție și codurile de ecoinovare
                           
                              (1)   Până la 24 martie 2021, producătorul poate solicita certificarea de către autoritatea de omologare de tip a reducerilor de emisii de CO2 în temeiul prezentei decizii, în versiunea sa din 28 iunie 2019. În acest caz, în documentația de omologare de tip se înscrie codul de ecoinovare nr. 28.
                           
                           
                              (2)   În cazul în care producătorul solicită certificarea de către autoritatea de omologare de tip a reducerilor de emisii de CO2 în temeiul prezentei decizii, fără a face trimitere la versiunea sa din 28 iunie 2019, în documentația de omologare de tip se înscrie codul de ecoinovare nr. 37.
                           
                           
                              (3)   Reducerile de emisii de CO2 înregistrate în legătură cu codul de ecoinovare nr. 28 sau nr. 37 pot fi luate în considerare la calcularea emisiilor specifice medii ale unui producător începând cu anul calendaristic 2021.”
                           
                        
                     
                  
                        3.
                     
                     
                        Anexa se modifică după cum urmează:
                        
                                    (a)
                                 
                                 
                                    punctul 2 se modifică după cum urmează:
                                    
                                                (i)
                                             
                                             
                                                intrarea FC se înlocuiește cu următorul text:
                                                
                                                             
                                                         
                                                         
                                                            „FC – factorul de conversie astfel cum este definit în tabelul 5”;
                                                         
                                                      
                                          
                                                (ii)
                                             
                                             
                                                intrarea Vpe se înlocuiește cu următorul text:
                                                
                                                             
                                                         
                                                         
                                                            „Vpe – Puterea efectivă consumată, astfel cum este definită în tabelul 4”;
                                                         
                                                      
                                          
                              
                                    (b)
                                 
                                 
                                    punctul 4.1.1 se modifică după cum urmează:
                                    
                                                (i)
                                             
                                             
                                                titlul se înlocuiește cu următorul text:
                                                
                                                            „4.1.1.
                                                         
                                                         
                                                            Autoturismele cu motor cu ardere internă și vehiculele de tip NOVC-HEV din categoria M1 pentru care valorile măsurate necorectate ale consumului de combustibil și ale emisiilor de CO2 pot fi utilizate în conformitate cu punctul 1.1.4 din apendicele 2 la subanexa 8 a anexei XXI la Regulamentul (UE) 2017/1151.”;
                                                         
                                                      
                                          
                                                (ii)
                                             
                                             
                                                tabelul 4 se înlocuiește cu următorul text:
                                                
                                                   „Tabelul 4
                                                
                                                
                                                   Puterea efectivă consumată
                                                
                                                
                                                            Tipul de motor
                                                         
                                                         
                                                            Puterea efectivă consumată (Vpe) [l/kWh]
                                                         
                                                      
                                                            Benzină/E85
                                                         
                                                         
                                                            0,264
                                                         
                                                      
                                                            Benzină/E85 Turbo
                                                         
                                                         
                                                            0,280
                                                         
                                                      
                                                            Motorină
                                                         
                                                         
                                                            0,220
                                                         
                                                      
                                                            GPL
                                                         
                                                         
                                                            0,342
                                                         
                                                      
                                                            GPL Turbo
                                                         
                                                         
                                                            0,363
                                                         
                                                      
                                                             
                                                         
                                                         
                                                            Puterea efectivă consumată (Vpe) [m3/kWh]
                                                         
                                                      
                                                            GNC (G20)
                                                         
                                                         
                                                            0,259
                                                         
                                                      
                                                            GNG (G20) Turbo
                                                         
                                                         
                                                            0,275”
                                                         
                                                      
                                          
                                                (iii)
                                             
                                             
                                                termenul „CF: factorul de conversie (l/100 km) - (g CO2/km) [gCO2/l], indicat în tabelul 5:” se înlocuiește cu următorul text:
                                                
                                                             
                                                         
                                                         
                                                            „CF: factorul de conversie, astfel cum este definit în tabelul 5.”;
                                                         
                                                      
                                          
                                                (iv)
                                             
                                             
                                                tabelul 5 se înlocuiește cu următorul text:
                                                „Tabelul 5
                                                
                                                
                                                   Factorul de conversie pentru combustibil
                                                
                                                
                                                            Tipul de combustibil
                                                         
                                                         
                                                            Factorul de conversie (CF) [gCO2/l]
                                                         
                                                      
                                                            Benzină/E85
                                                         
                                                         
                                                            2 330 
                                                         
                                                      
                                                            Motorină
                                                         
                                                         
                                                            2 640 
                                                         
                                                      
                                                            GPL
                                                         
                                                         
                                                            1 629 
                                                         
                                                      
                                                             
                                                         
                                                         
                                                            Factorul de conversie (CF) [gCO2/m3]
                                                         
                                                      
                                                            GNC (G20)
                                                         
                                                         
                                                            1 795 ”
                                                         
                                                      
                                          
                                                (v)
                                             
                                             
                                                în tabelul 6, datele referitoare la lampa în unghi pentru viraje și lampa statică pentru viraje se înlocuiesc cu următorul text:
                                                
                                                            „Lampă în unghi pentru viraje
                                                         
                                                         
                                                            0,019
                                                         
                                                      
                                                            Lampă statică pentru viraje
                                                         
                                                         
                                                            0,039”
                                                         
                                                      
                                          
                              
                                    (c)
                                 
                                 
                                    punctul 4.1.2 se modifică după cum urmează:
                                    
                                                (i)
                                             
                                             
                                                titlul se înlocuiește cu următorul text:
                                                
                                                            „4.1.2.
                                                         
                                                         
                                                            vehicule de tip NOVC-HEV care nu intră sub incidența punctului 4.1.1.”;
                                                         
                                                      
                                          
                                                (ii)
                                             
                                             
                                                titlul tabelului 7 se înlocuiește cu următorul text:
                                                
                                                             
                                                         
                                                         
                                                            „Randamentul convertizorului CC-CC pentru diferite arhitecturi ale luminilor vehiculului”;
                                                         
                                                      
                                          
                              
                                    (d)
                                 
                                 
                                    punctul 4.2 se modifică după cum urmează:
                                    
                                                (i)
                                             
                                             
                                                titlul punctului 4.2.1 se înlocuiește cu următorul text:
                                                
                                                            „4.2.1.
                                                         
                                                         
                                                            Autoturismele cu motor cu ardere internă și vehiculele de tip NOVC-HEV din categoria M1 pentru care valorile măsurate necorectate ale consumului de combustibil și ale emisiilor de CO2 pot fi utilizate în conformitate cu punctul 1.1.4 din apendicele 2 la subanexa 8 a anexei XXI la Regulamentul (UE) 2017/1151.”;
                                                         
                                                      
                                          
                                                (ii)
                                             
                                             
                                                titlul punctului 4.2.2 se înlocuiește cu următorul text:
                                                
                                                            „4.2.2.
                                                         
                                                         
                                                            Vehicule de tip NOVC-HEV care nu intră sub incidența punctului 4.2.1.”
                                                         
                                                      
                                          
                              
                  
         
            Articolul 2
            Modificări ale Deciziei de punere în aplicare (UE) 2020/1339
            Decizia de punere în aplicare (UE) 2020/1339 se modifică după cum urmează:
            
                        1.
                     
                     
                        La articolul 1 se adaugă următoarea literă (n):
                        
                                    „(n)
                                 
                                 
                                    lampă de poziție spate.”
                                 
                              
                  
                        2.
                     
                     
                        Anexa se modifică după cum urmează:
                        
                                    (a)
                                 
                                 
                                    în tabelul 3 se adaugă următoarea rubrică:
                                    
                                                „Lampă de poziție spate
                                             
                                             
                                                12”
                                             
                                          
                              
                                    (b)
                                 
                                 
                                    în tabelul 4 se adaugă următoarea rubrică:
                                    
                                                „Lampă de poziție spate
                                             
                                             
                                                0,36”
                                             
                                          
                              
                  
         
            Articolul 3
            Intrare în vigoare
            Prezenta decizie intră în vigoare în a șaptea zi de la data publicării în Jurnalul Oficial al Uniunii Europene.
         
         
            Adoptată la Bruxelles, 16 noiembrie 2020.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 111, 25.4.2019, p. 13.
         
            (2)  Regulamentul de punere în aplicare (UE) nr. 725/2011 al Comisiei din 25 iulie 2011 de stabilire a unei proceduri de aprobare și de certificare a tehnologiilor inovatoare care contribuie la reducerea emisiilor de CO2 generate de automobile, în temeiul Regulamentului (CE) nr. 443/2009 al Parlamentului European și al Consiliului (JO L 194, 26.7.2011, p. 19).
         
            (3)  Decizia de punere în aplicare (UE) 2019/1119 a Comisiei din 28 iunie 2019 privind aprobarea unui sistem eficient de iluminat exterior cu diode luminescente, destinat utilizării în vehicule cu motoare cu ardere internă și în vehicule electrice hibride fără sursă de alimentare externă, ca tehnologie inovatoare de reducere a emisiilor de CO2 generate de autoturisme, în temeiul Regulamentului (CE) nr. 443/2009 al Parlamentului European și al Consiliului (JO L 176, 1.7.2019, p. 67).
         
            (4)  https://circabc.europa.eu/sd/a/a19b42c8-8e87-4b24-a78b-9b70760f82a9/July%202018%20Technical%20Guidelines.pdf
         
            (5)  Regulamentul (UE) 2017/1151 al Comisiei din 1 iunie 2017 de completare a Regulamentului (CE) nr. 715/2007 al Parlamentului European și al Consiliului privind omologarea de tip a autovehiculelor în ceea ce privește emisiile provenind de la vehiculele ușoare pentru pasageri și de la vehiculele ușoare comerciale (Euro 5 și Euro 6) și privind accesul la informațiile referitoare la repararea și întreținerea vehiculelor, de modificare a Directivei 2007/46/CE a Parlamentului European și a Consiliului, a Regulamentului (CE) nr. 692/2008 al Comisiei și a Regulamentului (UE) nr. 1230/2012 al Comisiei și de abrogare a Regulamentului (CE) nr. 692/2008 al Comisiei (JO L 175, 7.7.2017, p. 1).
         
            (6)  Decizia de punere în aplicare (UE) 2020/1339 a Comisiei din 23 septembrie 2020 privind aprobarea, în conformitate cu Regulamentul (UE) 2019/631 al Parlamentului European și al Consiliului, a unui sistem eficient de iluminat exterior cu diode luminescente destinat utilizării în vehicule, ca tehnologie inovatoare de reducere a emisiilor de CO2 generate de anumite vehicule utilitare ușoare, în legătură cu procedura de testare a vehiculelor ușoare armonizată la nivel mondial (JO L 313, 28.9.2020, p. 4).
         
            (7)  Regulamentul de punere în aplicare (UE) nr. 427/2014 al Comisiei din 25 aprilie 2014 de stabilire a unei proceduri de aprobare și de certificare a tehnologiilor inovatoare care contribuie la reducerea emisiilor de CO2 generate de vehiculele utilitare ușoare, în temeiul Regulamentului (UE) nr. 510/2011 al Parlamentului European și al Consiliului (JO L 125, 26.4.2014, p. 57).